open-index/open-wikipedia-markdown huggingface dataset:
Albireo

thumb|Zložky dvojhviezdy Albireo, ako sa javia cez malý ďalekohľad
**Albireo** (β Cyg/β Cygni/Beta Cygni) je hviezda súhvezdia Labuť. V obrazci Labute tvorí jej hlavu, čomu zodpovedá aj jej názov („zobák“). (V Arábii nazývali Albireo *„minqār al-dadžādža“* – zobák sliepky.) Názov Albireo vznikol zlým prekladom/prepisom zo slov ab ireo; bol použitý v preklade *[[Almagest]]u* z roku 1515 pri opise súhvezdia Labuť.

Je to ľahko rozpoznateľná a veľmi pekná dvojhviezda. Na jej rozlíšenie stačí dobrý triéder alebo amatérsky ďalekohľad. Hlavná, jasnejšia zložka je zlatožltý obor s jasnosťou 3,1 mag. Vo vzdialenosti 25“ je druhá zložka 5,1 magnitúdy. Je to modrobiela hviezda hlavnej postupnosti. Hlavná zložka, obor, je v skutočnosti spektroskopickou dvojhviezdou, takže sústava je vlastne trojhviezdou.

## Literatúra
*
* 

Kategória:Bayerove objekty
Kategória:Súhvezdie Labuť
Kategória:Spektroskopické dvojhviezdy
Kategória:Oranžové jasné obry
Kategória:Trojhviezdy
Kategória:Modrobiele trpaslíky
Milan Hejduk

**Milan Hejduk** (* 14. február 1976, Ústí nad Labem) je bývalý český hokejista. Od roku 2019 je členom Siene slávy českého hokeja.

## Klubový hokej
S profesionálnym hokejom začínal v Pardubiciach. V roku 1994 bol draftovaný klubom Quebec Nordiques. V NHL však hrá až od sezóny 1998/1999 za tím Colorado Avalanche. K jeho najväčším úspechom patrí zisk Stanley Cupu v roku 2001, zisk Maurice Richard Trophy pre najlepšieho strelca NHL. Na domácej scéne získal titul s Pardubicami roku 2005. Bol členom úspešného výberu na ZOH v Nagane (1998), kde nastúpil až v troch zápasoch play-off a pomohol vybojovať historicky prvú zlatú medailu pre Český hokejový tím. V posledných sezónach nosil na drese kapitánske "C".

6. januára 2018 vyradilo Colorado Avalanche jeho číslo 23 a jeho banner od tohoto dňa visí pri strope haly Pepsi Center.

## Klubové štatistiky

### Míľniky
* 28. október 2005 - **200. gól v NHL**: Colorado Avalanche - Vancouver Canucks 6:2
* 9. december 2007 - **piaty hetrik v NHL**

## Reprezentácia
Milan Hejduk získal s reprezentáciou Česka bronzovú olympijskú medailu na Zimných olympijských hrách 2006 v Turíne. Obliekal reprezentačný dres s číslom 23.

### Zimné olympijské hry 2006
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. Milan Hejduk bol s piatimi mínusovými bodmi najhorší hráč svojho mužstva v +/- hodnotení.

### Štatistika na ZOH

## Referencie


## Iné projekty

## Externé odkazy
* 
* Milan Hejduk na stránke Colorado Avalanche

Kategória:Českí hokejoví útočníci
Kategória:Českí olympijskí víťazi
Kategória:Olympijskí víťazi v ľadovom hokeji
Kategória:Bronzoví olympijskí medailisti v ľadovom hokeji
Kategória:Českí bronzoví olympijskí medailisti
Kategória:Účastníci MS v hokeji 1998
Kategória:Účastníci MS v hokeji 2003
Kategória:Hráči HC Pardubice
Kategória:Hráči Colorado Avalanche
Kategória:Hokejisti draftovaní klubom Quebec Nordiques
Brandon Bochenski

**Brandon Bochenski** (* 4. apríl 1982, Blaine, Minnesota, USA) je bývalý americký a kazašský hokejista.
## Klubový hokej
Brandon Bochenski hrával na pravom krídle. Vo vstupnom drafte NHL v roku 2001 ho vybral klub Ottawa Senators v siedmom kole ako 223. v poradí. V NHL začal hrať v sezóne 2005/06 za Ottawu Senators so zmluvou s ročným príjmom 602 tisíc dolárov.

3. februára 2007 prestúpil do klubu Boston Bruins. V priebehu sezóny 2007/2008 bol vymenený do Anaheim Ducks za Shane Hnidy a v tej istej sezóne ho Ducks vymenili do Nashville Predators. Ako voľný hráč v lete 2008 podpísal zmluvu s Tampa Bay Lightning.

V Tampe vytrval do roku 2010. V sezóne 2010/11 prestúpil do Barysu Astana nastupujúcom v KHL. V Astane napokon odohral osem sezón, z toho tri ako kapitán tímu. Kariéru ukončil v roku 2019.

### Míľniky
* 5. október 2005 – **1. zápas v NHL**: Toronto Maple Leafs – Ottawa Senators 2:3 po predĺžení
* 8. október 2005 – **1. bod v NHL**: za asistenciu v zápase Ottawa Senators – Buffalo Sabres 5:0
* 15. október 2005 – **1. gól v NHL**: Ottawa Senators – Boston Bruins 5:1

### Klubové štatistiky

## Reprezentácia
Tréner Mike Sullivan ho nominoval na Majstrovstvá sveta 2007 v Rusku. USA skončili 5. po štvrťfinálovej prehre s Fínskom 4:5 po samostatných nájazdoch.

Na majstrovstvách sveta po druhýkrát štartoval v roku 2016, turnaj sa hral opäť v Rusku. Tentoraz ale Bochenski reprezentoval Kazachstan. V základnej skupine odohral sedem zápasov, ale Kazachovia skončili na poslednom mieste v skupine a zostúpili do nižšej divízie.

Do kazašskej reprezentácie sa vrátil Bochenski v rokoch 2017 a 2019, v oboch prípadoch viedol mužstvo ako kapitán a v roku 2019 pomohol reprezentácii vybojovať postup do elitnej kategórie.

## Externé odkazy
* 

Kategória:Hokejisti USA
Kategória:Účastníci MS v hokeji 2007
Kategória:Hráči Ottawa Senators
Kategória:Hráči Chicago Blackhawks
Kategória:Hráči Boston Bruins
Kategória:Hráči Tampa Bay Lightning
Kategória:Hráči Anaheim Ducks
Kategória:Hráči Nashville Predators
Kategória:Hráči Barys Astana
Kategória:Hráči Providence Bruins
Kategória:Hráči Norfolk Admirals
Kategória:Hráči Binghamton Senators
Kategória:Hokejisti draftovaní klubom Ottawa Senators
Kategória:Účastníci MS v hokeji 2016
Kategória:Osobnosti z Minnesoty
Kategória:Kazašskí hokejisti
Christoph Schubert

**Christoph Schubert** (* 5. február 1982, Mníchov) je nemecký hokejista.

## Klubový hokej
Christoph Schubert je obranca. V úvodnom drafte NHL v roku 2001 ho vybral klub Ottawa Senators v štvrtom kole ako 127. v poradí. V NHL začal hrať v sezóne 2005/06 za Ottawu Senators so zmluvou s ročným príjmom 450 tisíc dolárov. Na začiatku sezóny (NHL 2009/10) prestúpil do tímu Atlanta Thrashers. Hrá v drese s číslom 5.

### Míľniky
* 29. október 2005 - **1. zápas v NHL**: Ottawa Senators - Toronto Maple Leafs 8:0

## Reprezentácia
Nemecko reprezentoval na MS v ľadovom hokeji v rokoch 2001, 2002, 2005, 2008 a 2009. Zúčastnil sa aj ZOH v rokoch 2002 a 2006

## Externé odkazy
* 
* 
* Christoph Schubert na stránke Ottawa Senators

Kategória:Narodenia v 1982
Kategória:Nemeckí hokejisti
Kategória:Nemeckí olympionici
Kategória:Hráči Ottawa Senators
Kategória:Hráči Atlanta Thrashers
Kategória:Hokejisti draftovaní klubom Ottawa Senators
Chris Kelly

**Chris Kelly** (* 11. november 1980, Toronto, Kanada) je hokejový tréner a bývalý kanadský útočník.

## Klubový hokej
Hrával na ľavom krídle. V úvodnom drafte NHL v roku 1999 ho vybral klub Ottawa Senators v treťom kole ako 94. v poradí. V NHL začal hrať v sezóne 2003/04 za Ottawu Senators. V sezóne 2005/06 má s Ottawou uzavretú zmluvu s ročným príjmom 450 tisíc dolárov. Hrá v drese s číslom 22.

### Míľniky
* 29. október 2005 - **1. bod v NHL**: za asistenciu v zápase Ottawa Senators - Toronto Maple Leafs 8:0
* 29. október 2005 - **1. gól v NHL**: Ottawa Senators - Toronto Maple Leafs 8:0

## Externé odkazy
* 
* Chris Kelly na stránke Ottawa Senators

Kategória:Kanadskí hokejoví útočníci
Kategória:Kanadskí bronzoví olympijskí medailisti
Kategória:Hráči Ottawa Senators
Kategória:Osobnosti z Toronta
Detroit Red Wings

**Detroit Red Wings** je hokejový klub NHL sídliaci v Detroite, v americkom štáte Michigan.

Detroit Red Wings hrá v Atlantickej divízii Východnej konferencie. Je to jeden z najúspešnejších tímov v NHL. Je jedenásťnásobným víťazom Stanley Cupu v rokoch 1936, 1937, 1943, 1950, 1952, 1954, 1955, 1997, 1998, 2002 a 2008.

## História klubu
Klub bol založený v roku 1926 ako Detroit Cougars a väčšina hráčov doň vtedy prestúpila zo zaniknutého kanadského klubu Victoria Cougars. Zlatá éra tímu Red Wings sa datuje do začiatku 50. rokov, kedy dokázali v rozpätí šiestich rokov získať hráči Červených krídiel štyrikrát Stanleyho pohár. Vodcovskou osobnosťou bol kanadský hokejista Gordie Howe, ktorý ovládol svojími výkonmi celú Národnú hokejovú ligu. 

V roku 1983 si klub vybral v drafte Steva Yzermana, ktorý sa neskôr stal najmladším kapitánom v NHL a vodcom tímu.
Detroit vyhral 11-krát Stanley cup.

## Súčasný káder
*Stav k sezóne 2022-23*

## Iné projekty

## Referencie

## Externé odkazy
* Oficiálna stránka Detroit Red Wings 


Kategória:Hokejové kluby NHL
Kategória:Hokejové kluby USA
Kategória:Šport v Detroite
Oreské

**Oreské** môže byť:
* obec v okrese Michalovce, pozri Oreské (okres Michalovce)
* obec v okrese Skalica, pozri Oreské (okres Skalica)
Oreské (okres Skalica)

**Oreské** je obec na Slovensku v okrese Skalica.

## Kultúra a zaujímavosti
### Pamiatky
* Rímskokatolícky kostol sv. Medarda, jednoloďová neogotická stavba s polygonálnym ukončením presbytéria a vežou tvoriacou súčasť jej hmoty z rokov 1915-1919. Stojí na mieste staršej kaplnky. Súčasťou interiéru je oltár s obrazom sv. Madarda od F. Štáblu z roku 1909. Zariadenie kastola pochádza z doby jeho vzniku. Fasády kostola sú členené opornými piliermi a oknami ukončenými lomeným oblúkom so šambránami. Korunná rímsa je dekorovaná vlysom s motívom lomeného oblúka. Veža lemovaná opornými piliermi a lizénami je ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Skalica
Svätá rodina

[thumb|Svätá rodina, [James Collinson, 1878]]
**Svätá rodina** v rímskokatolíckej cirkvi označuje rodinu tvorenú Pannou Máriou, sv. Jozefom a Ježišom Kristom. V rímskokatolíckej cirkvi je uvádzaná ako príklad pre život všetkých rodín, ako vzor lásky a svornosti.

Svätej rodine je na Slovensku zasvätených viacero kostolov. Medzi najznámejšie z nich patrí Kostol Svätej rodiny v Petržalke postavený v roku 2003, ktorý v tom istom roku navštívil pápež Ján Pavol II. a odslúžil pred ním svätú omšu.

V rímskokatolíckej cirkvi na Slovensku sa sviatok Svätej rodiny slávi v nedeľu po Narodení Pána alebo 30. decembra. V gréckokatolíckej cirkvi tento sviatok neexistuje.

## Pozri aj
* sviatok Svätej rodiny
* Betlehem
* Nazaret
* Útek do Egypta

## Iné projekty

## Externé odkazy
* Svätá rodina je vzorom kresťanských rodín - www.24hod.sk
* Zamyslenie na nedeľu Svätej rodiny - www.vaticanradio.org 

Kategória:Katolícka cirkev
Kategória:Rodina
Kategória:Kresťanstvo
Kategória:Kresťanská ikonografia
Kategória:Biblia
Kategória:Biblické postavy
Defekácia

thumb|Sympatické a parasympatické dráhy reflexu defekácie

**Defekácia** je úkon vylúčenia tuhého alebo polotuhého odpadného materiálu z tráviacej sústavy. Vlny svalových kontrakcií v stenách hrubého čreva, ktoré sa nazývajú peristaltika, posúvajú výkaly zažívacím traktom ku konečníku. Pocit nutkania k vyprázdneniu nastáva ak tlak výkalov v konečníku dosiahne hodnotu 5,3 až 6,6 kPa. Dostavuje sa spravidla po jedle. Ľudia vylučujú odpad rôzne často. V zdraví trikrát týždenne až trikrát denne, pri hnačke i viackrát denne. Silou vôle môže človek vydržať i vyše týždňa bez defekácie.

## Pozri aj
* zápcha
* hnačka

Kategória:Defekácia
Kategória:Tráviaca sústava
Kategória:Výkaly
Kategória:Vylučovanie
Nultá termodynamická veta

**Nultá termodynamická veta** alebo **nultý termodynamický zákon** je jednou z termodynamických viet. Dá sa formulovať nasledovne: *Ak telesá A a B sú v rovnovážnom stave a zostanú v ňom aj keď si môžu začať vymieňať [[teplo]], a rovnaké tvrdenie možno povedať aj o telesách B a C, potom aj telesá A a C sú v rovnovážnom stave.*

Stav termodynamickej rovnováhy je definovaný tak, že telesá musia mať rovnaké teploty (podľa 2. termodynamického zákona teplo tečie spontánne len z telesa s vyššou teplotou na teleso s nižšou teplotou). Zákon teda možno preformulovať: 

:\mathrm{ak}~T(A)=T(B) 
:\mathrm{ak}~T(B)=T(C) 
:\mathrm{potom}~T(A)=T(C). 

Nultý termodynamický zákon je reflexívny (teleso je v termodynamickej rovnováhe samo so sebou) a navyše aj tranzitívný (ekvivalencie možno otočiť). Pre tu uvedené vlastnosti sa zákon nazýva tiež aj ako **zákon teplomera** pretože nám vlastne hovorí že ak kalibrujeme teplomer - teleso B podľa telesa A, ktoré slúži ako referencia, možno potom teplomerom zmerať teplotu akéhokoľvek telesa C a nepotrebujeme aby došlo do kontaktu s referenčným stavom (telesom A). Zákon dostal zvláštne očíslovanie (nultý) pretože bol formulovaný až začiatkom dvadsiateho storočia, keď už existovali tri termodynamické zákony. Avšak jeho hlboký význam pre termodynamiku ho posunul na začiatok.

## Pozri aj

* Prvá termodynamická veta
* Druhá termodynamická veta
* Tretia termodynamická veta

Kategória:Termodynamika
Kategória:Fyzikálne zákony
Urban I.

Svätý **Urban I.** (; 2. storočie, Rím † 23. máj 230, Rím) bol 17. rímsky pápež. Jeho pontifikát trval v období rokov 222230. Katolíckou cirkvou je uctievaný ako svätý jeho sviatok sa slávi 25. mája.

Údajov o Urbanovom živote je veľmi málo, časť z nich pochádza z legiend spájaných s Urbanom alebo inými svätými danej doby (svätá Cecília).

Často je zamieňaný s galským biskupom a patrónom vinárov, záhradníkov a debnárov, svätým Urbanom z Langres, ktorý nosí biskupskú mitru. 

## Život
Podľa *[[Liber Pontificalis]]* bol Urban Rimanom a jeho otec sa volal Pontianus. Po smrti pápeža Kalixta I. (14. októbra 222) bol Urban zvolený za rímskeho biskupa, ktorým bol podľa Eusébia (*[[Historia Ecclesiastica]]* VI. 23) osem rokov. Liberiánsky katalóg pápežov kladie začiatok jeho pontifikátu do roku 223 a jeho koniec do roku 230. Urban I. bol pápežom v období vlády Alexandra Severa (222235), ktoré bolo pre kresťanov obdobím relatívneho pokoja bez prílišného prenasledovania. Nárast rozlohy rôznych rímskych katakomb v prvej polovici 3. storočia dokazuje, že počet kresťanov v tomto období do značnej miery vzrástol. 

Za Urbanovho pontifikátu pokračovali spory s protipápežom Hippolytom, pretože Urban I. zastával postoje svojich predchodcov Zefyrina a Kalixta I. Podľa legendy tiež obrátil na vieru Valeriána, manžela svätej Cecílie, a jeho brata Tiburtia. Zdá sa však, že práve v tomto prípade ide o zhodu mien a spomínaný Urban nebol pápež Urban I.

Urban I. zomrel 23. mája 230, ale jeho pamiatku Katolícka cirkev uctieva v deň jeho pohrebu 25. mája. Pretože za vlády Alexandra Severa prakticky nedochádzalo k prenasledovaniu kresťanov, zdajú sa byť legendy o mučeníckej smrti Urbana I. málo pravdepodobné.

Podľa *[[Liber Pontificalis]]* bol Urban pochovaný na Pretestatovom cintoríne (*Coemetarium Praetextati*), kde stojí hrobka s menom Urban. Pri výskume v Kalixtových katakombách však taliansky archeológ Giovanni dei Rossi našiel dosku sarkofágu s označením Urban a predpokladal, že Urban pochovaný na Pretestatovom cintoríne bol pravdepodobne iným biskupom. De Rossi tiež našiel zoznam mučeníkov a vyznávačov, ktorí boli pochovaní v Kalixtových katakombách, ktorý obsahoval Urbanovo meno. Dospel preto k záveru, že Urban pochovaný na Pretestatovom cintoríne bol iný biskup. Pochybnosti o poslednom mieste odpočinku pápeža Urbana však pretrvávajú, pretože zoznam svätých pochovaných v Kalixtových katakombách nezahŕňa Urbana medzi pápežmi, ale v zozname zahraničných biskupov. Preto je možné, že pápež Urban je skutočne pochovaný na Pretestatovom cintoríne.

## Referencie

## Pozri aj
Urban z Langres

## Iné projekty

Kategória:Narodenia v 2. storočí
Urban
Urban
Urban
Kategória:Katolícki svätci majúci sviatok 19. mája
Karol Kučera

**Karol Kučera** (* 4. marec 1974, Bratislava) je bývalý slovenský profesionálny tenista, dlhoročný reprezentant v Davis Cupe a politik. Finálová účasť v tejto súťaži v roku 2005 znamenala jeho rozlúčku s profesionálnym tenisom. Väčšina tenisových fanúšikov predpokladala, že v rozhodujúcom piatom zápase proti Mariovi Ančičovi nahradí Karola Becka obvineného z dopingu práve on, nehrajúci kapitán Miloslav Mečíř sa však intuitívne rozhodol pre Michala Mertiňáka, ktorý neuspel. Jeho najvyššie umiestnenie v ATP Entry Ranking bolo 6. miesto, ktoré dosiahol 14. septembra 1998.

V parlamentných voľbách 2020 kandidoval zo 6. miesta na kandidátke strany OBYČAJNÍ ĽUDIA a nezávislé osobnosti. Vo voľbách získal 14 916 preferenčných hlasov a od 20. marca 2020 je poslancom Národnej rady Slovenskej republiky. 4. júna 2020 bol vymenovaný do funkcie splnomocnenca vlády Slovenskej republiky pre mládež a šport.

## Finálové účasti na turnajoch ATP (16)

### Dvojhra – výhry (6)

### Dvojhra – prehry (6)

### Štvorhra – prehry (4)

## Ocenenia
V roku 2006 mu prezident Ivan Gašparovič udelil štátne vyznamenanie Rad Ľudovíta Štúra II. triedy.

## Referencie

## Externé odkazy

* Karol Kučera – poslanecký profil na stránke Národnej rady SR
* Karol Kučera – profil na stránke OĽaNO

Kategória:Slovenskí olympionici
Kategória:Slovenskí tenisti
Kategória:Osobnosti z Bratislavy
Kategória:Víťazi Hopmanovho pohára
Kategória:Tenisti na Letných olympijských hrách 1996
Kategória:Tenisti na Letných olympijských hrách 2000
Kategória:Tenisti na Letných olympijských hrách 2004
Kategória:Poslanci NR SR (2020 – 2023)
Kategória:Držitelia Radu Ľudovíta Štúra II. triedy
Kent

**Kent** môže byť:

## Spojené kráľovstvo
* Kent (kráľovstvo), najstaršie zo 7 anglosaských kráľovstiev – odtiaľto slovo „Kent“ pochádza
* Kent (grófstvo)
* University of Kent v Canterbury
* Vojvoda kentský
* Earl kentský

## USA
Tieto counties:
* Chatham-Kent (Ontário) (predtým nazývané Kent County)
* Kent County (Delaware)
* Kent County (Maryland)
* Kent County (Michigan)
* Kent County (New Brunswick)
* Kent County (Rhode Island)
* Kent County (Texas)

Táto univerzita:
* Kent State University v Ohiu

Tieto sídla:
* Kent (Connecticut)
* Kent (Iowa)
* Kent (Illinois)
* Kent (Indiana)
* Kent (Minnesota)
* Kent (New York)
* Kent (Ohio)
* Kent (Oregon)
* Kent (Texas)
* Kent (Washington)
* Kent City (Michigan)

## Osoby
* Clark Kent, fiktívna osoba
* James Tyler Kent, lekár
* Peter Kent, spravodajca Global Television Network
* Arthur Kent, kanadský TV žurnalista
* Rockwell Kent, umelec
* William Kent, architekt
* James Kent (Kancelár Kent), právny teoretik, ktorý dal meno sídlu Kent (New York
* Kent (Fire Emblem), fiktívna postava zo seriáluFire Emblem
* Corita Kent, umelkyňa
* Arthur Atwater Kent, inžinier a vynálezca

## Iné objekty
* Kent (cigarety) bola značka cigariet 
* Kent (skupina), švédska roková skupina (jej album sa tiež volá Kent)
* HMS Kent, loď
* Kent (motor Fordu)
* Kent (značka kozubu)
* Kent (ostrov) v Marylande

## Pozri aj
* Fort Kent (Maine)
* Kent Acres (Delaware)
* Kent Group National Park v Tasmánii
* Kent Narrows
* Kent Recursive Calculator, programovací jazyk
* Kentville (Nova Scotia)
* Kent Applicative Operating System, počítačový operačný systém
* New Kent County (Virgínia)
* cesty Old Kent Road a New Kent Road v Londýne
Kent (grófstvo)

**Kent** je nemetropolitné, ceremoniálne a tradičné grófstvo v Anglicku.


Kategória:Grófstva v Anglicku
Lincolnshire

**Lincolnshire** môže byť :
*grófstvo v Anglicku, pozri Lincolnshire (grófstvo)
*dedina v USA, pozri Lincolnshire (Illinois)
*mesto v USA, pozri Lincolnshire (Kentucky).
Lincolnshire (grófstvo)

**Lincolnshire** (skrátene **Lincs**) je nemetropolitné, ceremoniálne a tradičné grófstvo v Anglicku.


Kategória:Grófstva v Anglicku
Kategória:East Midlands
Norfolk

**Norfolk** môže byť:
*región a grófstvo v Anglicku, pozri Norfolk (Anglicko)
*sídlo v USA:
** Norfolk (Connecticut)
** Norfolk (Massachusetts)
** Norfolk (Nebraska)
** Norfolk (New York)
** Norfolk (Virgínia) (základňa amerického námorníctva)
*county v USA:
** Norfolk County (Massachusetts)
** Norfolk County (Ontário)
* Norfolk (ostrov)
* Norfolk (loď)

Pozri aj:
*norfolkský dialekt
*Norfolk Southern, americká železničná spoločnosť
*Norfolk-Enchants
Northumberland

**Northumberland** môže byť: 

V Spojenom kráľovstve:
*Northumberland (grófstvo), grófstvo v severovýchodnom Anglicku

V Kanade:
*Northumberland County (Ontário)
*Northumberland (volebný obvod v Ontáriu), bývalý volebný obvod
*Northumberland (volebný obvod v New Brunswicku), bývalý volebný obvod

V USA:
*Northumberland County (Pensylvánia)
*Northumberland County (Virgínia)
*Northumberland (New Hampshire)
*Northumberland (New York)
*Northumberland (Pensylvánia)
Somerset

**Somerset** môže byť:

V Spojenom kráľovstve:
*Somerset (grófstvo) 
*časté britské priezvisko
*vojvoda somersetský

V USA:
*Somerset (skupina), rocková skupina z Minesoty
*sídla a administratívne jednotky
**Somerset (Kentucky)
**Somerset (Maryland)
**Somerset (Massachusetts)
**Somerset (New Jersey)
**Somerset (New York)
**Somerset (Ohio)
**Somerset (Pensylvánia)
**Somerset Wind Farm
**Somerset Township (Somerset County, Pensylvánia)
**Somerset Township (Washington County, Pensylvánia)
**Somerset (Texas)
**Somerset (Vermont)
**Somerset (Virgínia)
**Somerset (mesto, Wisconsin)
**Somerset (dedina, Wisconsin)
**Somerset County (Maine)
**Somerset County (Maryland)
**Somerset County (New Jersey)
**Somerset County (Pensylvánia)
**Somerset Township (Michigan)
**Somerset Township (Minnesota)

V Austrálii:
*Somerset (Tasmánia), sídlo
*Jazero Somerset v Queenslande

Na Bermudách:
*Somerset (ostrov v Bermudách)
*Somerset (okrsok na Bermudách)

V Kanade:
*Somerset (ostrov v Kanade)

V TV:
* Somerset (seriál),spinoff soap opery Another World
*11 Somerset, kanadská relácia science fiction vysielaná od roku 2005
Suffolk

**Suffolk** môže byť:

* grófstvo v Anglicku, pozri Suffolk (grófstvo)
* v USA:
** Suffolk County (Massachusetts)
** Suffolk County (New York)
** Suffolk (Virgínia)
** Suffolk (Mississippi)
** Suffolk (Montana)

* plemeno ovce, pozri Suffolk (ovca)

* lode Britského kráľovského námorníctva, pozri HMS Suffolk

## Pozri aj
* Suffolk Punch, plemeno koňa
Surrey

**Surrey** môže byť:
*grófstvo v Anglicku, pozri Surrey (Anglicko)
*sídlo v Kanade, pozri Surrey (Britská Kolumbia)
*sídlo v USA:
**Surrey (Severná Dakota)
**Surrey (Maine)

## Pozri aj
*University of Surrey
*Surrey County Cricket Club na tejto univerzite
Bath and North East Somerset

**Bath and North East Somerset** je administratívny jednostupňový celok (formálne aj okres) v Anglicku.

Kategória:Okresy v Anglicku
Bournemouth

**Bournemouth** je prímorské rekreačné sídlo a zároveň administratívny jednostupňový celok (formálne aj okres typu borough) v Anglicku.

## Iné projekty


Kategória:Mestá v Anglicku
Kategória:Dorset
Bristol

**Bristol** môže byť:

* mesto Bristol (City of Bristol) v Anglicku, pozri Bristol (mesto v Anglicku)
* mestá, obce a counties v USA: 
** Bristol (Connecticut)
** Bristol (Florida)
** Bristol (Illinois)
** Bristol (Indiana)
** Bristol (Maine)
** Bristol (Maryland)
** Bristol (New Hampshire)
** Bristol (New York)
*** South Bristol (New York)
** Bristol (Pensylvánia)
** Bristol (Rhode Island)
** Bristol (Južná Dakota)
** Bristol (Tennessee)
** Bristol (Vermont)
** Bristol (Virgínia)
** Bristol (Wisconsin) (je ich viacero)
*** Bristol (Dane County, Wisconsin)
*** Bristol (Kenosha County, Wisconsin)
** Bristol Township (Minnesota)
** Bristol Township (Pensylvánia)
** Bristol County (Massachusetts)
** Bristol County (Rhode Island)
* mestá, obce a counties v Kanade:
** Bristol (Quebec)
** Bristol (New Brunswick)
* Bristol (ostrov) v ostrovoch Južná Georgia a Sandwichove ostrovy
* biely kartónový papier na kreslenie nazývaný aj bristolský kartón, pozri bristolský kartón
* druh hrnčiarskeho tovaru vyrábaný v Bristole
* typ glazúry
* loď HMS Bristol z triedy "Bristol"
* sieť obchodov s lacnými topánkami a oblečením v Holandsku

## Pozri aj
* Bristolský záliv (na Aljaške)
* Bristolské vrchy (Bristol Mountains), pohorie v Kalifornii v San Bernardine, asi 40 míľ južne od Bakeru
* bristolský diamant, druh krištáľu
* Bristol cream alebo Bristol milk, druh sherry
* Bristol Motor Speedway, diaľnica v Bristole v Tennessee
* Bristol Renaissance Faire, zábavný tematický park pri Bristole vo Wisconsine
* firmy pôvodom z Bristolu:
** Bristol Aeroplane Company 
** Bristol Cars
** Bristol Commercial Vehicles
** Bristol Siddeley
Blackburn with Darwen

**Blackburn with Darwen** je jednostupňový celok (a formálne aj okres typu borough) v Anglicku

Kategória:Okresy v Anglicku
Blackpool

**Blackpool** môže byť:
*prímorské mesto v Anglicku, pozri Blackpool (Anglicko)
*predmestie mesta Cork v Írsku, pozri Blackpool (Cork)
*preklad mena Dublin do írskeho jazyka
*TV seriál BBC z roku 2004, pozri Blackpool (seriál)
Blackpool (Anglicko)

**Blackpool** je prímorské mesto v Anglicku a zároveň administratívny jednostupňový celok (a formálne aj okres typu borough).

## História
V stredoveku a na začiatku novoveku bol Blackpool prímorskou dedinkou, ktorou zostal až do polovice 18. storočia, keď v Anglicku začalo byť módne cestovať v lete k moru. V roku 1781 začali návštevníci, ktorých do mestečka prilákala 11 km dlhá piesočná pláž, využívať novovzniknutú súkromnú cestu, ktorú vybudovali Thomas Clifton a sir Henry Hoghton. V tom istom roku sem začali jazdiť pravidelné dostavníky z Manchestru. Počas polstoročia vzrástla populácia miesta z menej ako 500 obyvateľov v roku 1801 na viac ako 2 500 obyvateľov v roku 1851.

Blackpool sa stal významným anglickým turistickým strediskom, keď tu bola v 40. rokoch 19. storočia vybudovaná železnica, ktorá letovisko spojila s priemyselnými mestami severného Anglicka. Železnica znamenala jednoduchší a lacnejší spôsob dopravy a mestečko sa stalo populárnym strediskom pre chudobnejších manuálnych pracovníkov severských miest. V roku 1881 už bol Blackpool prosperujúcim letoviskom so 14 000 obyvateľmi a prímorskou promenádou s mólami, púťovými veštcami, krčmami, električkou, jazdami na oslíkoch, stánkami s fish and chips a divadlami. V roku 1901 tu žilo už 47 000 a mesto sa stalo „typickým príkladom britského prímorského letoviska“. Vďaka zmenám v spoločnosti a možnosti cestovať do zahraničia začal v druhej polovici 20. storočia záujem o Blackpool upadať.

V dnešnej dobe je obľúbený najmä medzi turistami zo severného Anglicka, ktorí sem prichádzajú napríklad na víkend vďaka blízkosti, ale aj medzi skupinkami mladých, ktorí sa do tunajších početných ubytovacích a reštauračných zariadení jazdia lúčiť so slobodou.

## Osobnosti mesta
* Graham Nash (* 1942), spevák, gitarista a skladateľ
* Andy Summers (* 1942), gitarista, člen rockovej kapely The Police
* Tony Ashton (* 1946 - † 2001), rockový pianista, klávesista, spevák, skladateľ a producent
* John Evan (* 1948), hráč na klávesové nástroje
* Robert Smith (* 1959), gitarista, spevák a skladateľ, zakladateľ rockovej kapely The Cure
* David Thewlis (* 1963), herec

## Partnerské mestá
*  Bottrop, Severné Porýnie-Vestfálsko, Nemecko

## Iné projekty


Kategória:Okresy v Anglicku
Kategória:Mestá v Anglicku
Worcestershire

**Worcestershire** (skrátene **Worcs**) je nemetropolitné, ceremoniálne a tradičné grófstvo v Anglicku.

Grófstvo Worcestershire hrančí s grófstvom Herefordshire na západe, s Shropshire na severozápade, na severe s Staffordshire, na severovýchode je jeho susedom West Midlands, na východe je to Warwickshire a na juhu hraničí s Gloucestershire.

Kategória:Grófstva v Anglicku
Brighton and Hove

**Brighton & Hove** je jednostupňový celok s postavením mesta (City) v Anglicku. 


Kategória:Mestá v Anglicku
Kategória:Okresy v Anglicku
Vavrinec Rímsky

[náhľad|[Fra Angelico, proces so svätým Vavrincom]]

Svätý **Vavrinec Rímsky** (; * ? – † 10. august 258, Rím) bol jeden zo siedmich diakonov, ktorí boli umučení počas prenasledovania kresťanov rímskym cisárom Valeriánom v roku 258.

Svätý Vavrinec je patrón knihovníkov a archivárov, vzývaný proti ohňu a moru.

## Životopis
Vavrinec sa narodil okolo r. 230 v Španielsku. Ako mladík prišiel do Ríma a tam bol vychovaný.
Dňa 30. augusta 257 na Petrov trón nastúpil kňaz, pôvodom Aténčan, známy pod menom sv. Sixtus II. Vavrinec sa stal jeho najobľúbenejším žiakom v Ríme, neskôr diakonom a archidiakonom. Roku 258 nášho letopočtu tohto mladého človeka nevšednej krásy a urodzeného pôvodu poveril pápež Sixtus II. zodpovednosťou za cirkevné vatikánske klenoty vrátane vzácnych kníh.
Vavrinec bol prvý zo siedmich rímskych diakonov, z ktorých každý mal na starosti jednu štvrť mesta a ako taký sa spolu s pápežom staral o štyridsaťtisíc kresťanov, ktorí boli v polovici 3. storočia v Ríme za panovania cisára Valeriána.
V tom čase bolo právne postavenie cirkvi veľmi slabé, zato majetku mali dosť. Vlastnili kostoly, domy, pozemky. Cisár Valeriána chcel vykoreniť cirkev a získať cirkevné poklady. Predvolal si na výsluch pápeža Sixta. Keďže ten nechcel spolupracovať, cisár ho nechal sťať a Vavrinca uväznil a mučil. Vo väzení pokrstil mnohých pohanov, medzi nimi aj Luculla, ktorému vrátil zrak. Istý Hippolitus bol svedkom zázračného uzdravenia a s celou rodinou sa stal kresťanom. Žiadal, aby Vavrinca prepustili a ten dostal tri dni, aby priniesol všetky cennosti do obecného mestského eráru. Mladý ochranca toto odmietol, majetok rozdal chudobným a chorým, ktorých predviedol pred cisára ako cirkevné bohatstvo. Cisár ho dal bičovať, trhať mu kožu železnými hrebeňmi. Napokon nechali priniesť železnú posteľ a rozžeravili ju. Aj pri tomto opekaní zaživa prosil cisára, aby ho obrátil na druhý bok, keďže tento má už spálený.
Zomrel 10. augusta 258.

Vavrinca pochovali na Tiburtine neďaleko Campa Verana. Nad jeho hrobom postavili baziliku S. Lorenzo fuori le mura, ktorá podnes patrí k siedmim hlavným kostolom v Ríme.

## Uctievanie
Rímske martyrológium uvádza jeho liturgický sviatok na 10. august.

Ako relikvia sa v kostole uchováva i rošt, na ktorom ho umučili. A mnoho ďalších častí kostí uložených v relikviaroch po celom Taliansku.

## Referencie


## Literatúra
* "Vavrinec, archidiakon a mučeník : 10. august." In: Antonín Čížek: *Synaxár : Životy svätých.* Prešov : Spolok biskupa Petra Pavla Gojdiča, 1998, s. 309-310. ISBN 80-967341-1-3
* "Dňa 10. augusta : Svätý mučeník a arcidiakon Laurentij." In: Andrej Josafát Gregor Truch: *Život svätých : Duchovné čítanie pre slovenských gréckokatolíckych veriacich na každý deň kalendárneho roka.* Preklad a úprava: Michal Čarný. Prešov : Vydavateľstvo Michala Vaška, 2003, s. 419-420. ISBN 80-7165-381-0

## Pozri aj

* Zoznam svätcov Katolíckej cirkvi

## Iné projekty

Kategória:Narodenia v 3. storočí
Kategória:Úmrtia 10. augusta
Kategória:Úmrtia v 258
Kategória:Španielski katolícki svätci
Kategória:Katolícki svätci majúci sviatok 10. augusta
Najsvätejšia Trojica

[thumb|[Ikona Najsvätejšej Trojica, autor Andrej Rubľov]]
**Najsvätejšia Trojica** alebo skrátene **Trojica** alebo **Svätá Trojica** alebo **Presvätá Trojica** je v kresťanstve spoločné pomenovanie pre tri Božské osoby – Otca, Syna a Svätého Ducha. Podľa kresťanov existuje len jeden, jediný Boh, ktorý je však v troch osobách. Je to tajomstvo viery, ktoré sa ľudským rozumom nedá pochopiť.

## Kresťanstvo
náhľad|Diagram "Štítu Trojice", ktorý zobrazuje tradičnú kresťanskú symboliku
V súčasnosti doktrínu o Najsvätejšej Trojici prijíma väčšina kresťanov na celom svete.

Doktrínu svätej Trojice a jej spochybnenie alexandrijským diakonom Áriusom riešil v roku 325 ekumenický Nicejský koncil (zhromaždenie) kresťanských biskupov Rímskej ríše, ktorý zvolal cisár Konštantín I. Veľký do mesta Nikaia (teraz İznik, Turecko). Nezúčastnil sa ho pápež, iba jeho zástupcovia. Hlasmi asi 300 biskupov schválili na základe vyznania niektorej z východných cirkví, pravdepodobne z Cézarejskej Palestíny, tzv. Nicejské vyznanie viery o jednote troch osôb jediného Boha: Boha Otca, Boha Syna a Boha Ducha svätého.

V Biblii sa výrazy ako Najsvätejšia trojica, Svätá trojica alebo Trojjediný nevyskytujú. Na niektorých miestach sa však spomínajú tri Božské osoby spolu, hlavne v Matúšovom evanjeliu (Mt 28,19): „*Choďte teda, učte všetky národy a krstite ich v mene Otca i Syna i Ducha Svätého a naučte ich zachovávať všetko, čo som vám prikázal.*“ a na niektorých ďalších miestach, napr. na začiatku Prvého Petrovho listu (1 Pt 1, 2): „*[…] ktorých Boh Otec vopred poznal a Duchom posvätil, aby boli poslušní a pokropení krvou Ježiša Krista: Milosť vám a pokoj v hojnosti.*“ alebo nepriamo na konci Druhého listu Korinťanom (2 Kor 13, 13): „*Milosť Pána Ježiša Krista a láska Božia i spoločenstvo Svätého Ducha nech je s vami všetkými.*“

## Iné náboženstvá
V iných náboženstvách uctievali trojicu bohov starí Babylončania (Nimrod – Semiramis – Tammuz), Egypťania (Osiris – Isis – Horus) antický Rím (Jupiter – Juno – Minerva) a uctievajú ju hinduisti (Brahma – Višnu – Šiva). Rozdiel oproti kresťanstvu je však ten, že kresťanstvo neuctieva troch bohov, ale len jedného Boha v troch osobách. 

## Referencie

## Iné projekty

Kategória:Boh
Kategória:Ježiš Kristus
Kategória:Duch Svätý
Kategória:Kresťanstvo
Kategória:Kresťanská teológia
Tarazet

**Tarazet** (Tarazed, Terazed, Gama Aquilae, γ Aql/γ Aquilae) je hviezda v súhvezdí Orol. Jeho názov znamená „orol“ a pochádza z perzského *Šahin Tarazed*, čo bol pôvodne názov celého súhvezdia Orol. Tarazed je výrazne červenkastý. Je to nadobor spektrálnej triedy K.

## Zdroj
* 

Kategória:Bayerove objekty
Kategória:Súhvezdie Orol
Kategória:Oranžové jasné obry
Sheliak

right|frame|Animácia vzájomného obehu zložiek Beta Lyrae, pod ňou zodpovedajúca svetelná krivka

**Sheliak** alebo Beta Lyrae (β Lyr / β Lyrae) je hviezdny systém v súhvezdí Lýra. Je to zákrytová premenná polodotyková viacnásobná hviezda. Názov pochádza z arabského Sulahfá = korytnačka, lýra z korytnačieho panciera.

V malom ďalekohľade možno vidieť jej modravého vizuálneho sprievodcu, ktorý má jasnosť 7,8 mag. V skutočnosti leží tento sprievodca od Sheliaku veľmi ďaleko. Samotný Sheliak je veľmi tesnou dvojhviezdou, ktorú nerozlíšia žiadne ďalekohľady. Je to zákrytová premenná typu W Serpentis, no niekedy sa označuje ako prototyp premenných hviezd typu Sheliak. Mení svoju jasnosť medzi 3,4 a 4,3 mag s periódou 12,91 dňa. V rámci tejto periódy sa vyskytuje sekundárne minimum, pri ktorom jasnosť poklesne o 0,4 mag. Hlavná zložka je obor spektrálnej triedy B9, druhá zložka má spektrálny typ buď A8 alebo B0,5. Obe hviezdy svojím vzájomným gravitačným pôsobením vytvárajú spoločný plynový obal, ktorý ich obklopuje a rozpína sa. Vzniká únikom prúdu plazmy z obra. Obal sa rozpína rýchlosťou 75 km/s.

Sheliak je veľmi žeravá hviezda, takže sa v spektre prejavuje širokými emisnými čiarami, ktorých intenzita sa počas svetelných zmien dvojhviezdy len nepatrne mení. Zmeny jej jasnosti sa dajú ľahko pozorovať voľným okom. Vhodné porovnávacie hviezdy sú Sulafat (magnitúda 3,24) a kappa Lyrae (4,33).

## Zdroj
* 

Kategória:Súhvezdie Lýra
Kategória:Bayerove objekty
Kategória:Modrobiele obry
Kategória:Dvojhviezdy
Kategória:Zákrytové premenné hviezdy
Vlajka Indie

thumb|Indická vlajka
left|thumb|Vztýčená Indická vlajka
**Vlajka [[India|Indie]]** – tvoria ju tri vodorovné pásy: šafranová, biela a zelená. V bielom páse je modré koleso – čakra (slnko s lúčmi). Vlajka je podobná vlajke Nigeru, vlajke Írska a vlajke Pobrežia Slonoviny.

## Historické súvislosti
V 19. storočí založili Briti v Indii kolóniu a spravovali ju až do roku 1947, keď India získala nezávislosť. Vlajka vznikla práve počas zápasu o nezávislosť, ktorý viedol Mahatma Gándhí. Pôvodná britská kolónia sa rozdelila na dve nezávislé krajiny – prevažne hinduistickú Indiu a prevažne moslimský Pakistan.

## Interpretácie
Šafranovo žltý pruh vlajky predstavuje hinduistickú vieru, zelený pruh zastupuje moslimov a biela na strednom pruhu je farbou mieru. 

Iná interpretácia vraví, že šafranová je farbou odvahy a obetovania, biela je farbou mieru a pravdy a zelená farbou viery a rytierskosti. Koleso v strede je starobylým znakom brahmanizmu. Nazýva sa aj *Dharma Chakra* (Koleso zákona) a jedným z atribútov boha Višnu. Jeho dvadsaťštyri vnútorných polí predstavuje počet hodín dňa, nekončiaci chod života a modrá farba kolesa je farbou mora a oblohy.

## Iné projekty

India
Kategória:India
Rímsky Tref

**Rímsky Tref** () je taliansky bridžový licitačný systém, ktorý používali Walter Avarelli a Georgio Belladonna, hráči slávneho bridžového družstva Blue Team.

Otvorenia v tomto systéme sú nasledujúce:
:1 12-16 HCP pravidelná rozloha
::21-22 HCP pravidelná rozloha
::25-25 HCP pravidelná rozloha
::17-20 HCP 4 trefy a bočná päťlistá farba 
::alebo ľubovoľný list forsujúci do celej hry
:1  12-20 HCP 4+ kára, canapé
:1  12-20 HCP 4+ srdcia, canapé
:1  12-20 HCP 4+ piky, canapé
:1BT 17-20 HCP pravidelná rozloha
:2  12-16 HCP ľubovoľné 4-4-4-1 alebo 5-4-4-0
:2  17-20 HCP ľubovoľné 4-4-4-1 alebo 5-4-4-0
:2  12-16 HCP 5+ sŕdc a 4 trefy
:2  12-16 HCP 5+ pikov a 4 trefy
:2BT 23-24 HCP pravidelná rozloha

Po otvorení 1 - 1 je umelým negatom po otvoreniach 1// (forsujúcich na jedno kolo) odpoveď na najbližšom stupienku je negatívna s 0-9 HCP.

Kategória:Licitačné systémy
Canapé

**Canapé** je bridžová licitačná metóda, keď  s dvojfarebným listom licitujeme najprv kratšiu farbu a v nasledujúcom kole dlhšiu farbu (oproti prirodzeným zásadám, podľa ktorých sa najprv licituje dlhšia farba).  V niektorých licitačných systémoch  otvorenia na prvom stupni sú vždy *canapé*, v iných systémoch otvorenia na prvom stupni môžu, ale nemusia byť *canapé*.

Metóda *canapé* bola vypracovaná francúzskym bridžovým teoretikom Pierrom Albarranom.

Kategória:Licitačné systémy
Fáza

**Fáza** môže byť:
* všeobecne: vývinový stupeň; štádium; (vývinový) časový úsek a pod.
* v chémii a termodynamike: fáza termodynamickej sústavy, čiže homogénna časť látky v heterogénnom prostredí, pozri fáza (termodynamika)
* vo fyzike vlnenia: nezávisle premenná harmonická funkcia opisujúca kmitavý pohyb, pozri fáza (kmitanie)
* v elektrotechnike: 
** časový interval medzi amplitúdami jednotlivých prúdov
** smerový uhol striedavého prúdu
** samostatné vinutie elektrického stroja, v ktorom vzniká alebo zaniká jednoduchý striedavý prúd
** prúd v jednom samostatnom vinutí generátora striedavého prúdu
** jeden fázový vodič viacfázovej sústavy, pozri pod trojfázová sústava
* v astronómii: okamžitý stav osvetlenia planéty alebo Mesiaca, ak sa pozeráme zo Zeme, pozri fáza (astronómia)
* v informatike: 
** program alebo časť programu v strojovom kóde, vzniknutý ako výsledok prekladu; loadmodule
** jeden zo stavov radiča počítača počas vykonávania strojovej inštrukcie alebo trvania tohto stavu
* v biológii:
** časový úsek pri nepriamom delení jadra (napríklad profáza), pozri bunkové delenie
** časový úsek v bunkovom cykle (napríklad S-fáza), pozri bunkový cyklus
** úsek životného cyklu pohlavne sa rozmnožujúcich organizmov, pozri diploidná fáza a haploidná fáza
** obdobie rastu v individuálnom vývoji vyšších rastlín, pozri rastová fáza (rastliny)
** jeden z časových úsekov množenia (delenia) baktérií (napríklad lag fáza, fáza zrýchleného rastu atď.), pozri rastová fáza (baktérie)
** jedna z etáp opakujúcej sa premeny biologického druhu (napríklad stádna fáza a samotárska fáza u sťahovavých kobyliek)
* v botanike: časový úsek vo vývoji orgánu či celej rastliny, charakterizovaný stabilným fyziologickým stavom alebo prevládajúcimi anatomicko-morfologickými prejavmi, pozri fáza (botanika).
* v pedológii: skrátene fáza pôdy (pôdna fáza)
* v ekológii, botanike a zoológii: úsek vo vývoji určitého spoločenstva rastlín alebo živočíchov, prejavujúci sa zmenami v druhovom zložení, pozri fáza (ekológia)
* v archeológii: časť archeologickej kultúry, pozri fáza (archeológia)

## Pozri aj
* fáza zemetrasenia (charakteristická skupina vĺn na seizmograme)
* Airyho fáza (skupina seizmických vĺn šíriacich sa stacionárnou grupovou rýchlosťou).
* fáza vrásnenia (obdobie intenzívnych vrásnivých pohybov, napríklad sávska fáza, subhercynská fáza)
* mezomorfná fáza (stav látky s čiastočným usporiadaním)
* nematická fáza (druh mezoformnej fázy)
* intermediálna fáza (štruktúrna fáza, ktorá vznikla medzi kovmi, či medzi kovmi a nekovmi)
* Lavesove fázy (kovové medzi kovmi)
* horotvorná fáza (obdobie intenzívnejšej orogenézy)
* fáza artikulácie
Carnotov cyklus

thumb|Znázornenie Carnotovho cyklu v ''p-V'' diagrame. 
thumb|Znázornenie Carnotovho cyklu v ''T-S'' diagrame. Porovnajte s p-V diagramom: T<sub>H</sub> = T<sub>1</sub> = T<sub>2</sub>, T<sub>C</sub> = T<sub>3</sub> = T<sub>4</sub>. 
**Carnotov cyklus**, presnejšie **vratný Carnotov cyklus**, **Carnotov obeh** (vratný Carnotov obeh) alebo **Carnotov proces** (vratný Carnotov proces) je ideálny tepelný obeh pozostávajúci z vratných zmien (dvoch adiabát a dvoch izoteriem), ktorý prebieha medzi dvoma zásobníkmi tepla rôznej teploty. Má najvyššiu možnú tepelnú účinnosť v danom rozsahu teplôt.

Carnotov cyklus opisuje prácu ideálneho tepelného stroja a vyvodzuje jeho maximálnu teoretickú účinnosť. Teoreticky tento cyklus prvýkrát opísal Nicolas Léonard Sadi Carnot, po ktorom je aj pomenovaný.

## Diagramy Carnotovho cyklu
Jednotlivé fázy Carnotovho cyklu je možné podľa potreby znázorniť v rôznych diagramoch. p-V diagram vyjadruje závislosť tlaku od objemu, T-S diagram vyjadruje závislosť teploty od entropie. 
* krivka medzi bodmi 1 a 2 — izotermická expanzia
* krivka medzi bodmi 2 a 3 — adiabatická expanzia
* krivka medzi bodmi 3 a 4 — izotermická kompresia
* krivka medzi bodmi 4 a 1 — adiabatická kompresia

V oboch typoch diagramov krivky jednotlivých zmien ohraničujú oblasť ktorej obsah zodpovedá práci vykonanej strojom. 

:A\equiv W =  \int_{V_1}^{V_3} p_{1,2,3}\, \mathrm{d}V - \int_{V_1}^{V_3} p_{3,4,1}\, \mathrm{d}V =  T.S  

## Energetická bilancia Carnotovho cyklu
úsek 1-2 izotermická expanzia (indexy podľa obrázku):
: Q_{12} = W_{12} = R.T_{12}. \ln(\frac{V_2}{V_1})
úsek 2 -3 adiabatická expanzia
: Q_{23} = 0  &nbsp; ; &nbsp; W_{23} = -(U_3 - U_2) = - C_V\cdot(T_{34}-T_{12})
úsek 3-4 izotermická kompresia:
: Q_{34} = - W_{34} = - R.T_{34}. \ln(\frac{V_4}{V_3})
úsek 4-1 adiabatická kompresia:
: Q_{41} = 0  &nbsp; ; &nbsp; W_{41} = -(U_1 - U_4) = - C_V\cdot(T_{12}-T_{34})

## Účinnosť Carnotovho cyklu
: \eta=\frac{W}{Q_{13}}=\frac{Q_{12}-Q_{34}}{Q_{12}}=\frac{R.(T_{12}-T_{34}).\ln(V_2/V_1)}{R.T_{12}.\ln(V_2/V_1)}
a po zjednodušení:
: \eta = 1 - \frac {T_{34}}{T_{12}} 
Účinnosť Carnotovho cyklu závisí iba od teplôt v stavoch 1,2 a 3,4.

## Realizácia Carnotovho cyklu
Teoretickou realizáciou Carnotovho cyklu je ideálny *[[Carnotov tepelný motor]]*.

## Pozri aj
*Obrátený Carnotov cyklus

## Referencie


Kategória:Cykly tepelných strojov
Kategória:Eponymické termíny vo fyzike
Fáza (termodynamika)

[náhľad|Fázový diagram [Voda|vody. Na osiach diagramu je teplota a tlak. V diagrame sa nachádzajú tri skupenstvá (plyn, oranžová; kvapalina, zelená; a pevná látka, modrá). Okrem toho je oblasť pevnej látky rozdelená na ďalšie fázy, pričom každá z nich predstavuje iné kryštálové usporiadanie pevnej fázy (ľadu).]]

**Fáza** (iné názvy: **termodynamická fáza**, **fáza termodynamickej sústavy**) je v termodynamike homogénna časť termodynamickej sústavy s rovnakými vlastnosťami. Pojem homogenita sa rozumie na makroskopickej úrovni, teda napríklad viaczložkový tuhý (alebo aj iný) roztok sa považuje za jedinú fázu. Pri roztokoch sa *nehomogenita* prejavuje až na atomárnej úrovni, kde však už nemá zmysel hovoriť o makroskopických vlastnostiach (teplota, magnetické vlastnosti, mechanické vlastnosti atď.). K najbežnejším príkladom patrí fáza plynná, kvapalná a pevná (teda skupenstvá), k menej známym napríklad feromagnetická alebo paramagnetická fáza. Pri zmene tzv. stavovej veličiny (napríklad teploty, tlaku, magnetického poľa či iných) dochádza v mnohých látkach k fázovým prechodom.

## Pozri aj
* Skupenstvo
* Fázový diagram
Filoktétes

**Filoktétes** alebo **Filoktétés** alebo **Filoktetes** (po grécky *Filoktétes*/iný prepis: Filoktétés) bol v starogréckej mytológii tesálsky kráľ a jeden z argonautov, o ktorom hovorila veštba, že bez jeho luku a šípov, ktorý zdedil od Herkula/Herakla pretože bol členom jeho družiny, nemožno dobyť Tróju. 

Na ceste do Tróje ho náhodou uhryzol had, a keďže bolo jeho zranenie pre výpravu neznesiteľné, Odyseus ho vysadil na ostrove Lemnos. Po desiatich rokoch trójskej vojny sa však poňho vrátili, lebo sa dozvedeli spomínanú veštbu. A veštba sa naplnila: Filokteta Odyseus lsťou dopravil do Tróje, kde otráveným šípom, ktorý nikdy neminul cieľ, zasiahol pôvodcu vojny Parida, na ktorého preniesol jeho chorobu.

Kategória:Hrdinovia gréckej mytológie
Kategória:Trójska vojna
Kategória:Postavy gréckej mytológie
Zmydelňovanie

**Zmydelňovanie**, alebo **saponifikácia** (zmydelňovanie esterov) je alkalicky katalyzovaná hydrolýza esterov za vzniku príslušného alkoholu a alkalickej soli mastnej kyseliny (vyššej karboxylovej kyseliny). Reakcia alkoholu a karboxylovej kyseliny na ester a späť je rovnovážna reakcia, ktorej pri zmene podmienok môžeme ovplyvniť posunutie rovnováhy v prospech produktov alebo reaktantov.
: R-COOH + R'OH ↔ R-COO-R' + H2O
Ak je reakcia posúvaná na stranu produktov, ide o esterifikáciu, ak na stranu reaktantov ide o hydrolýzu esterov. Ide o dve navzájom opačné reakcie. Ak sa hydrolýza katalyzuje zásadou ide o zmydeľňovanie. Zmydeľňovanie môžeme rozdeliť na dve reakcie, samotnú hydrolýzu esteru na mastnú kyselinu a alkohol a reakciu mastnej kyseliny so zásadou, za vzniku soli:
: R-COO-R' + H2O → R-COOH + R'OH
: R-COOH + MeOH → R-COOMe + H2O
: Celkovo:
: R-COO-R' + MeOH → R-COOMe + R'OH
: , kde Me je alkalický kov (Na, K).
Dej dostal názov podľa postupu pri výrobe mydla, pri ktorom je esterom tuk a ako hydrolytické činidlo sa používajú roztoky hydroxidov (zásad NaOH alebo KOH). Vzniká sodná alebo draselná soľ kyseliny (sodné mydlo a draselné mydlo) a alkohol (glycerol).
: palmitylglycerol + hydroxid sodný → palmitát sodný + glycerol + voda

Kategória:Chemický dej
Najsvätejšia Trojica (rozlišovacia stránka)

**Najsvätejšia Trojica** alebo **Svätá Trojica** je náboženský termín, pozri Najsvätejšia Trojica.

**Svätá Trojica** môže byť aj:
*obraz, pozri Svätá Trojica (Masaccio)
Teplota topenia

[thumb|Závislosť teploty topenia [ľadu od tlaku.]]
**Teplota topenia** alebo **teplota tavenia** je teplota, pri ktorej látka mení skupenstvo z tuhého na kvapalné. Kryštalická látka, ktorá sa skladá z jediného prvku, alebo jedinej zlúčeniny má svoju charakteristickú teplotu topenia. Celá premena z tuhej látky na kvapalnú prebehne pri konštantnej teplote. Niekedy sa označuje i ako **teplota tuhnutia**, čo je teplota zmeny skupenstva v opačnom smere: z kvapalného na tuhé skupenstvo. Mnohé látky majú teplotu topenia a tuhnutia rovnakú, pri niektorých sa však vyskytuje rozdiel, ktorý sa nazýva hysterézou.

Kryštalické látky z viacerých fáz (zliatina) alebo amorfné látky (sklo, keramické látky, termoplasty, tuky) nemajú určitú teplotu topenia, mäknú a menia sa na kvapalinu v rozmedzí určitých teplôt tzv. *intervale tavenia*.

Teplota topenia mierne závisí od tlaku, menej ako teplota varu. Chemickým prvkom s najvyššou teplotou topenia je volfrám – 3 410 °C. Naproti tomu hélium existuje v tuhom skupenstve iba pri teplotách blízkych absolútnej nule a tlaku 20-krát vyššom ako je atmosférický tlak. 

## Teplota tavenia zliatin
Pri zliatinách je teplota (interval teplôt) tavenia závislá od zloženia zliatiny. Pri zliatinách dvoch v sebe úplne rozpustných zložiek plynulo prechádza od teploty tavenia jednej k teplote tavenia druhej. Pri zliatinách s čiastočnou rozpustnosťou, alebo s úplnou nerozpustnosťou, ktoré tvoria eutektikum je vo väčšine prípadov táto teplota pre akékoľvek zloženie nižšia ako teplota tavenia čistých zložiek z ktorých je zliatina zložená. Minimum sa dosiahne práve pri eutektickom zložení, pri ktorom sa zároveň interval teplôt zúži na jednu teplotu tzv. *eutektický bod*. Napríklad pre zliatinu železa s uhlíkom platí:
* teplota tavenia čistého železa – **1 539 °C**
* interval teplôt tavenia zliatiny s 0,4 % uhlíka – 1 460 °C až 1 502 °C
* teplota tavenia zliatiny so 4,3 % uhlíka (eutektikum) – **1 147 °C**
* interval teplôt tavenia zliatiny s 6,67 % uhlíka (cementit) – 1 147 °C až 1 800 °C

## Význam
Teplota tavenia má význam pre mnohé technické oblasti, napríklad: odlievanie, zváranie alebo pokovovanie. V minulosti slúžila teplota topenia ľadu (tuhnutia vody) ako jedna z referenčných hodnôt pre stanovenie teplotných stupníc: Celziovej – 0 °C, upravenej Fahrenheitovej – 32 °F a Réaumurovej – 0°R.

## Príklady teplôt topenia
Tabuľka uvádza teploty topenia vybraných látok v *[[stupeň Celzia|°C]] a *kelvinoch'' (pri normálnom tlaku).

## Pozri aj

* topenie
* tuhnutie
* teplota tuhnutia
* fázová premena
* skupenské teplo topenia
* merné skupenské teplo topenia
* vysokotaviaci kov

Kategória:Termodynamika
Kategória:Tepelné vlastnosti materiálov
Kategória:Metalurgia
Kategória:Materiálové konštanty
Kategória:Fázové prechody
Kategória:Teplota